Putumayo (elv)

Putumayo (i Brasil: Içá) er ei sideelv til Amazonas. Den ligger vest for og parallelt med Japura, og danner deler av Colombias grense mot Ecuador og mesteparten av grensa mot Peru. Den kalles Putumayo i de tre nevnte statene, men skifter navn til Içá idet den krysser grensa til Brasil.

På slutten av 1800-tallet ble Içá utforsket av den franske oppdageren Jules Crevaux (1847–1882). Han dro oppover elva i en dampbåt som stakk 6 meter dypt, og seilte både natt og dag. Han nådde Cuemby, 1300 kilometer overfor munningen, uten å finne et eneste stryk.  Cuemby er bare 320 km i rett linje fra Stillehavet.

Elva er i dag en viktig transportvei. Praktisk talt hele elva er seilbar.

Oppdrett av kveg er sammen med gummiproduksjon de viktigste næringsveiene langs Putumayo, og produktene skipes langs elva og videre over Amazonas til Manaus i Brasil.


 Se også 
Territorial-Environmental Information System of Colombian Amazon SIAT-AC   (spansk)

Kategori:Elver i Colombia
Kategori:Elver i Ecuador
Kategori:Elver i Peru
Kategori:Elver i Brasil
Kategori:Sideelver til Amazonas